b'\n_START_ARTICLE_\nKereta kebal Gas-Eletrik Holt\n_START_SECTION_\nPembinaan\n_START_PARAGRAPH_\nKereta kebal ini diasaskan pada versi traktor Holt Model 75 yang dipanjangkan dan diubah suai, dengan bingkai trek berputar. Terdapat sepuluh roda jalan setiap sebelah. Kereta kebal ini adalah setinggi 7 kaki 9.5 inci, sepanjang 16 kaki 6 inci, dan selebar 9 kaki 1 inci. Kenderaan ini memiliki enjin Holt 4-silinder 90 kuasa kuda, dan dilengkapi dengan penjana General Electric memancu motor eletrik bagi setiap trek; standing dengan system petro-eletrik yang digunakan lebih awal oleh kereta kebal St Chamond Perancis yang turut dilengkapi dengan sistem gantungan Holt dipanjangkan. Bagi menghalang gander lampau panas\xe2\x80\x94satu masaalah yang berpanjangan bagi sistem gandar jenis eletrik\xe2\x80\x94satu sistem penyejuk menggunakan air yang rumit turut dipasang.\n_START_SECTION_\nSistem senjata\n_START_PARAGRAPH_\nSeperti kereta kebal Perancis, Gas-Eletrik Holt memiliki meriam 75\xc2\xa0mm diletakkan rendah di bawah muncung berbentuk-V; dua mesingan Browning 7.92\xc2\xa0mm boleh dialih di sponson kedua belah enjin dan system gander terletak di belakang, bersebelahan dengan laluan ke pintu tunggal. Hanya satu dihasilkan kerana ujian menunjukkan prestasi memanjatnya tidak memuaskan hati dan ia jauh lebih berat dari perancangan awal, sekitar 25\xc2\xa0tan pendek (23 t).'